Fra slutten av 1950-tallet arbeidet hopputvalget i MOI med planer om å utvide hoppanlegget i Mølleråsen og bygge en ny 70-metersbakke, men kostnadsoverslagene for prosjektet gjorde at klubben nølte med å vedta utbygging. I siste halvdel av 1960-årene ble det i stedet bygd et større hoppanlegg på Skaret på grensa mellom Molde og Fræna, som et samarbeidsprosjekt mellom blant andre Molde, Fræna og Eide kommuner.